CELEX: 62019TN0824
Language: et
Date: 2019-12-02 00:00:00
Title: kohtuasi T-824/19: 2. detsembril 2019 esitatud hagi – RY versus komisjon

3.2.2020   
            
            
               ET
            
            
               Euroopa Liidu Teataja
            
            
               C 36/37
            
         
      2. detsembril 2019 esitatud hagi – RY versus komisjon
      (kohtuasi T-824/19)
      (2020/C 36/45)
      Kohtumenetluse keel: prantsuse
      
         Pooled
      
      
         Hageja: RY (esindaja: advokaat J.-N. Louis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 10. aprilli 2019. aasta otsus öelda üles hageja ajutise teenistuja leping muude teenistujate teenistustingimuste artikli 2 punkti c tähenduses;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud ELTL artiklit 266. Hageja väidab sellega seoses, et komisjon oleks pidanud ta 10. jaanuari 2019. aasta kohtuotsuse RY vs. komisjon (T-160/17, EU:T:2019:1) tulemusel teenistusse ennistama.
               
            
                  2.
               
               
                  Teine väide, et on rikutud õigust olla ära kuulatud, kuna hagejal ei olnud võimalik tulemuslikult esitada oma seisukohti ja mõjutada asjaomast otsustusprotsessi.
               
            
                  3.
               
               
                  Kolmas väide, et on kuritarvitatud võimu, kuna vaidlustatud otsus võeti vastu üksnes selleks, et näiliselt anda õiguspärasus hageja lepingu ülesütlemise puhtalt kinnitavale otsusele.
               
            
                  4.
               
               
                  Neljas väide, et on rikutud õigust tutvuda toimikuga. Hageja väidab sellega seoses, et ei menetletud tema korduvaid taotlusi edastada dokumendid, mis komisjoni liikme kabineti ning komisjoni personalihalduse ja julgeoleku peadirektoraadi vahel 10. jaanuari 2019. aasta kohtuotsuse RY vs. komisjon (T-160/17, EU:T:2019:1) tulemusel vahetati.